Lav et referat af nedenstående tekst:

Tekst:
Der er gået kuk i julegaverne i Frederikshavn Kommune. For i Skoledistrikt Syd havde over 200 medarbejdere muligheden for at vælge mellem fem forskellige julegaver. Gaverne var købt og lå klar til udlevering, men pludselig kom der en melding fra direktionen i Frederikshavn Kommune. Ifølge Kanal Frederikshavn lørdag , sagde kommunaldirektør Thoms Eriksen, at der helt grundlæggende ikke gives julegaver til Frederikshavn Kommunes medarbejdere. Altså var de 200  julegaver en klar fejl. Men kommunens borgmester, Birgit S. Hansen (S), er dog tilhænger af, at der politisk fremadrettet træffes beslutning om, at alle 5500 medarbejdere i Frederikshavn Kommune skal have en julegave. Det siger hun i en kommentar til Kanal Frederikshavn , som har fået over 300 kommentarer til artiklen om de fejludleverede julegaver. - Jeg er faktisk glad for, at så mange mener, at kommunalt ansatte bør have julegave. Debatten kunne have været modsat: Skal de have julegave for skatteborgerpenge? De får da løn, og pengene skal bruges på børnene og de ældre og ikke på gaver. Eller: Hvorfor er der kun nogen, der modtager julegaver og ikke alle ansatte i kommunens afdelinger?, siger Birgit S. Hansen til Kanal Frederikshavn. Hun er ikke i tvivl om, at kommunen risikerede en shitstorm, hvis det fremgik af regnskabet, at der var brugt 1,1 millioner kroner på en julegave til 200 kroner per styk til 5500 medarbejdere. Har fortjent en gave Frederikshavn Kommune har i mange år undladt at give medarbejderne en julegave. Borgmesteren understreger dog, de kommunalt ansatte har fortjent en julegave lige så meget som privat ansatte. - De yder en fantastisk indsats hver dag. Der er dog det dilemma, som vi også skal forholde os til. Det koster 1,1 millioner kroner, hvis vi køber en gave til 200 kroner. Er der opbakning til det, når nogen hellere ser flere ansatte til børne- og ældreområderne? Det skal vi altså også vende. Er det ok at købe gaver for skatteborgerpenge? Jeg synes det, og jeg bliver glad, hvis der er opbakning til det, for de ansatte fortjener en gave, siger Birgit S. Hansen. Hun har bedt om, at der følges op på, at man ikke skal aflevere en gave, man har fået udleveret. - Der har været tvivl om linjen. Det er tydeligt for enhver, men nu skal det ikke blive mere rodet end højst nødvendigt, og det må ledelsen sikre, siger Birgit S. Hansen til Kanal Frederikshavn.

Referat:
Frederikshavn Kommunes borgmester, Birgit S. Hansen (S), mener, at kommunalt ansatte fortjener en julegave lige så meget som privat ansatte. 200 ansatte i kommunen fik i år en gave ved en fejl - men den skal ikke returneres.